Document ID: 32000R1578

Title and Content:
Κανονισμός (ΕΚ) αριθ. 1578/2000 της Επιτροπής της 19ης Ιουλίου 2000 περί εφαρμογής του κανονισμού (ΕΚ) αριθ. 577/98 του Συμβουλίου για τη διενέργεια δειγματοληπτικής έρευνας εργατικού δυναμικού στην Κοινότητα όσον αφορά τα χαρακτηριστικά της ενότητας ad hoc 2001 σχετικά με τη διάρκεια και την οργάνωση του χρόνου εργασίας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 577/98 του Συμβουλίου, της 9ης Μαρτίου 1998, για τη διενέργεια δειγματοληπτικής έρευνας εργατικού δυναμικού στην Κοινότητα(1), όπως τροποποιήθηκε τελευταία από τον κανονισμό (ΕΚ) αριθ. 1575/2000 της Επιτροπής(2), και ιδίως το άρθρο 4 σημείο 2, Εκτιμώντας τα ακόλουθα: (1) Σύμφωνα με το άρθρο 4 σημείο 2 του κανονισμού (ΕΚ) αριθ. 577/98, ο αναλυτικός κατάλογος των πληροφοριών που πρέπει να συλλέγονται στο πλαίσιο μιας ενότητας ad hoc πρέπει να καταρτίζεται τουλάχιστον δώδεκα μήνες πριν από την έναρξη της περιόδου αναφοράς που προβλέπεται για την εν λόγω ενότητα. (2) Για να διασφαλιστεί η συνέχιση των κατευθυντήριων γραμμών για την απασχόληση, η Επιτροπή χρειάζεται διαρθρωτικές στατιστικές σχετικά με τις συμφωνίες που διέπουν την ευελιξία του χρόνου εργασίας και σχετικά με τους διαφορετικούς τύπους συμβάσεων εργασίας. (3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος η οποία συστάθηκε με την απόφαση 89/382/ΕΟΚ, Ευρατόμ του Συμβουλίου(3), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο αναλυτικός κατάλογος των πληροφοριών που πρέπει να συλλεχθούν στο πλαίσιο της ενότητας ad hoc 2001 περιλαμβάνεται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 19 Ιουλίου 2000.

Classification Labels:
1331
1268
281
1218
1219

Label Descriptions:
{"1331": "Οργάνωση της εργασίας", "1268": "Εργατική νομοθεσία", "281": "ΑΠΑΣΧΟΛΗΣΗ ΚΑΙ ΣΥΝΘΗΚΕΣ ΕΡΓΑΣΙΑΣ", "1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 2184
1737
4256

EuroVoc IDs (Expanded): 2184
1737
4256

Dataset Source: meu

Split: train